**ТЕХНИЧКА ШКОЛА “ДРВО АРТ”**

**Kритеријуми за оцењивање ученика из наставних предмета – БИОЛОГИЈА , ЕКОЛОГИЈА И ЗАШТИТА ЖИВОТНЕ СРЕДИНЕ**

• Постигнућа ученика у оквиру предмета биологијa и екологија се вреднују кроз:

- излагање (учешће у дебати и дискусији.)

- представљање ( извештаји)

- продукте рада ( постери, цртежи, домаћи задаци, презентације и др.);

• Оцењивање и вредновање постигнућа и залагања ученика може бити: **1. Сумативно** - кроз писмене и усмене провере

**2. Формативно** - праћењем активности ученика на сваком часу

• При сумативном вредновању питања и задаци који се постављају ученицима су рангирани према нивоима – основни, средњи и напредни ниво.

Захтеви који треба да буду испуњени за одређену бројчану оцену су следећи:

✓ Да би ученик имао оцену **одличан (5)** он треба да:

1) континуирано показује заинтересованост и одговорност према сопственом процесу учења, приликом чега примењује знања у сложеним и непознатим ситуацијама;

2) самостално и на креативан начин објашњава и критички разматра сложене садржинске целине и информације;

3) формулише претпоставке, проверава их и аргументује решења, ставове и одлуке;

4) изражава се на различите начине (усмено, писано, коришћењем информационих технологија и др.);

5) доприноси групном раду, преузима одговорност за реализацију продуката у задатом временском оквиру, иницира и организује поделу улога и задатака приликом чега уважава мишљења других чланова групе и помаже им у реализацији њихових задатака;

✓ Да би ученик имао оцену **врло добар (4)** он треба да:

1) логички организује и самостално тумачи сложене садржинске целине и информације, при чему повезује садржаје и концепте из различитих области са ситуацијама из живота;

2) заузима ставове на основу сопствених тумачења и аргумената и континуирано показује заинтересованост за сопствени процес учења, уважава препоруке за напредовање и углавном их реализује;

3) уме да анализира проблем, изврши избор одговарајуће процедуре и

поступака у решавању нових проблемских ситауција;

4) изражава се на различите начине (усмено, писано, коришћењем информационих технологија, графички, практично и др.);

5) планира динамику рада, организује активности у групи, реализује сопствене задатке имајући на уму планиране заједничке продукте групног рада;

✓ Да би ученик имао оцену **добар (3)** он треба да:

1) разуме и самостално објашњава основне појмове и везе између њих; 2) уме да формулише своје ставове, процене и одлуке и објасни начин како је дошао до њих, да се изражава јасно на различите начине (усмено, писано, коришћењем информационих технологија, графички, практично и др.); 3) извршава додељене задатке у складу с циљевима, очекиваним продуктима и планираном динамиком рада у групи, да при томе уважава чланове тима и различитост идеја;

4) планира и организује краткорочне активности и углавном поштује рокове; 5) показује заинтересованост за сопствени процес учења, уважава препоруке за напредовање и делимично их реализује.

✓ Да би ученик имао оцену **довољан (2)** он треба да:

1) познаје и разуме кључне појмове и информације, користи одговарајућу терминологију;

2) закључује директно на основу поређења са конкретним примером; 3) способан је да се определи и искаже став;

4) уме да искаже појединости у оквиру одређеног садржаја, држећи се основног

захтева и на одговарајући начин (усмено, писмено, графички, практично, уз коришћење информационих технологија;

5) извршава додељене задатке искључиво на захтев и уз подршку осталих чланова

групе, при чему повремено показује заинтересованост за сопствени процес учења.

• Писмена провера знања обавља се тестовима знања и петнаестоминутним тестовима (више њих је потребно урадити како би средња оцена била уписана у дневник), у скаду са темом која се ради и по потреби. Оцена се добија према бодовној скали, која се коригује на основу области која се проверава. Углавном је за позитивну оцену потребно тачно одговорити на више од 30% питања.

* 0%- 34% недовољан ( 1)
* 35%-49% довољан (2)
* 50%-69% добар (3)
* 70%-84% брло добар (4)
* *85%-100% одличан (5)*

*Професор биологије Техничке школе”Дрво арт”*

*Драгана Попов Милакара*